- Hindi News
- Women
- Home Interior| Keep These Things In Mind While Designing The Kitchen
होम इंटीरियर:किचन बड़ा है तो आईलैंड प्लेटफॉर्म पर कुकटॉप करें प्लान, किचन की डिजाइनिंग में इन बातों का रखें ध्यान
किचन सीरीज में आज हम बात करेंगे कि किचन को डिजाइन करने से पहले किन बातों का ध्यान रखना जरूरी है-
कैसी है वर्किंग स्टाइल और स्टोरेज स्टाइल
सबसे पहले वर्किंग स्टाइल व स्टोरेज स्टाइल का ध्यान रखना जरूरी है। जैसे आपको क्या ज्यादा सामान स्टोर करने की आदत है या आप हर महीने ही किराना का सामान लाते हैं। अगर हर महीने किराना का सामान लाते हैं तो किचन में दैनिक इस्तेमाल के लिए ज्यादा जगह रख सकते हैं। कई महीनों का किराना एकसाथ लाते हैं तो फिर स्टोरेज स्पेस की ज्यादा जरूरत होगी। आपके बर्तन किचन के सिंक में ही धुलते हैं या आपके यहां अलग से वॉश एरिया है? इसी पर निर्भर करेगा कि सिंक आपको छोटा चाहिए या बड़ा।
डिजाइन से पहले जरूरी अरेंजमेंट तय करें
- बिल्ट-इन कुक टॉप चाहिए या सिंपल कुक टॉप। फ्रीज कितना बड़ा रखना है, उसका साइज या मॉडल भी पहले फाइनल कर लें।
- आरओ किचन में ही लगाना है या किसी आउटर वॉल पर। साथ ही इसका आकार भी पहले फाइनल कर लेंगे तो बेहतर रहेगा।
- डाइनिंग में क्रॉकरी स्पेस है या इसके लिए किचन में ही स्पेस निकालना है।
- अब फ्रीज, सिंक, आरओ, सिलिंडर या कुक टॉप की जगह तय करें। साथ ही प्लेटफॉर्म की लंबाई और जगह भी तय करें। इससे प्लेटफॉर्म का शेप और आकार दोनों तय हो जाएगा। इसके बाद आप प्लेटफॉर्म के नीचे या ऊपर आने वाले बॉस्केट और स्टोरेज, हार्डवेयर व बॉस्केट के टाइप तय करें।
चिमनी ही नहीं, एग्जास्ट फैन भी आवश्यक है
- अगर किचन छोटा है तो आरओ वॉश एरिया की आउटर वॉल पर प्लान कर सकते हैं। अगर सिंक के ऊपर जगह है तो वहां जीटीपीटी यूनिट लगवा सकते हैं। इसका फायदा यह होगा कि गीले बर्तनों का पानी सीधे सिंक में गिर जाया करेगा या फिर इस यूनिट में एक ट्रे लगी होती है, पानी उसमें भर जाएगा।
- चिमनी के अलावा किचन में एग्जास्ट फैन भी जरूर प्लान करें। कई लोगों को लगता है कि चिमनी पर्याप्त होती है, जबकि चिमनी सिर्फ कुक टॉप की हीट के लिए ही होती है। एग्जास्ट फैन पूरे किचन के ओवरऑल वेंटिलेशन के लिए जरूरी होता है।
- अगर किचन में पर्याप्त जगह हो तो वहां अपने स्टोरेज की जरूरत के अनुसार एक टॉल यूनिट या पैंट्री यूनिट जरूर प्लान करनी चाहिए। साथ ही अगर बोतल पुलआउट भी लगवा सके तो यह बेहतर रहेगा।
स्लैब्स और दीवार का निचला हिस्सा….
आजकल लाइट शेड्स के किचन का ट्रेंड चल रहा है। व्हाइट या लाइट शेड के क्वार्ट्स या फुल बॉडी विट्रीफाइड स्लैब्स सबसे अच्छे विकल्प हैं। डेडो (दीवार का निचला हिस्सा) के लिए बहुत सारे विकल्प होने के बावजूद टाइल्स ही अच्छी रहती हैं क्योंकि इनमें ज्यादा रंगों के विकल्प मिलते हैं जिससे कलर स्कीम बनाना आसान हो जाता है।
कुछ और काम की बातें...
- प्लान करते समय बिजली के उपकरणों के लिए पर्याप्त पाइंट्स बनाना ना भूलें।
- सामान्य हैंडल्स के बजाय पुश हैंडल्स या प्रोफाइल हैंडल्स का इस्तेमाल कर सकते हैं। ये स्मार्ट लुक देंगे।
- किचन बड़ा है तो आइलैंड प्लेटफॉर्म पर कुकटॉप प्लान करें या ब्रेकफास्ट टेबल प्लान कर सकते हैं। ये हटके लुक देगा।
tgl_Latn eng_Latn eng_Latn hin_Deva hin_Deva kas_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva